La Gare de Perpignan

La Gare de Perpignan (Ti-gar Perpignan), anavezet ivez dindan an anv Pop-Op-Yes-Yes-Pompier, zo un daolenn livet gant Salvador Dalí. Un eoullivadur war danvez eo, 296 × 406 cm e vent. Emañ er Mirdi Ludwig e Köln, en Alamagn.

 Kinnig 
Ti-gar Perpignan eo an titl, kar hervez Dali e vefe ar savadur-mañ kreiz ar bed. Deus al luskad arzel dreistrealouriezh. Implijet ez eus bet livaj eoul a zo bet lakaet gantañ war ul lien. D'ar c'houlz-se e oa pouezus ar marv e-barzh buhez Dali, setu perak e vez gwelet  ur bugel o vervel war kroaz ar C'hrist e kreiz an daolenn.

E-kreiz an daolenn e vez gwelet ar C'hrist war ar groaz. Ur gouli en deus war e vruched, damdreuzwelus eo. E-kreiz ez eus un den, alese e teu ar gouloù.  A-drugarez d'ar pevar bann gouloù e c'haller rannañ an daolenn e peder lodenn :

 e-krec'h : just a-us penn ar C'hrist vez gwelet penn a-dreñv ur wagon. War ar wagon-se e vez gwelet an niverennoù 997 ha 606. Gwelet e vez ur bannell bevenniñ an tizh da 85 km/h ha daou skritell skrivet warne PERPIGNAN ha PYRENEES ORIENTALES. Gwelet e vez ur goumoulenn vihan ha bannoù an heol o treuziñ anezhi. A-us ar goumoulenn vihan e vez gwelet un den, Dali eo an den se.
 A-zehoù : war ur sac'had patatez e vez gwelet ur plac'h yaouank o pediñ, harpet eo ouzh ur forc'h. E-kreiz an tu dehoù e vez gwelet daou zen damdreuzwelus ; unan o tastum ur sac'had patatez hag egile a zo a-dreñv.
 en traoñ : ur votez-koad a vez gwelet e-kichen bruched ar C'hrist. Ur bugel a vez gwelet, emañ o sellout ouzh ar C'hrist : Gala eo, gwreg Salvador Dali. Ur c'hanod a vez gwelet en traoñ tout, o vageal war ur mor sklaer.
 A-gleiz : ur paotr yaouank a vez gwelet o pediñ war ur sac'had patatez, ar memes stumm a zo gantañ hag ar plac'h yaouank. Tud damdreuzwelus a vez gwelet o kargañ ur garrigel.

 Framm ha spas 
E-barzh an oberenn a zo tri ahel simetriezh : unan a-hed (graet gant Dali, ar wvagon, Dali ur wech ouzhpenn ha Gala) ha daou all gant ar bannoù gouloù.

 Gouloù ha livioù 
Ar gouloù a zeu eus kreiz an daolenn, 4 bann gouloù o tont eus ar c'hreiz a sklêrijenn an oberenn. Al livioù ac'h a deus ar gell teñval betek ar melen sklaer, al livaoueg a implij ivez an holl livioù a zo moiaen d'ober gant an daou liv-se.

 Dielfennadur 
Ar mab oc'h en em lazhañ a zo liammet gant hini ar C'hrist war ar groaz. Gouli ar C'hrist a zo liammet gant forc'h ar peizant (en tu dehoù) oc'h en em sankañ e-barzh an douar. E traoñ an daolenn e vez gwelet ur c'hanod o vageal war ur mor plaen, arouez an tremen deus ar vuhez betek ar marv e sevenadurioù an Henamzer, kreñvaat a ra se mennozh aberzh ar C'hrist. A-us ar mor ez eus ur plac'h o treiñ kein deomp ; gwelet a ra tout se hep fiñval, ar pezh a c'hell lakaat ac'hanomp da soñjal barzh dic'halloudegezh mab-den dirak ar marv, arouezet gant gouli ar C'hrist ha Dali gant e zivrec'h hag e zivhar astennet. E-krec'h an daolenn ec'h erru ur stlejerez eus ul lec'h dianav, ar pezh a c'hell lakaat ac'hanomp da soñjal en unan eus temoù an oberenn (Dali en doa lavaret e oa ti-gar Perpignan kreiz ar bed, dre-se e stourme evit e sevenadur hag hini Katalonia). E tu kleiz an daolenn e vez gwelet ur c'houblad o tougen seier patatez hag un den o parfetiñ ; enkorfañ a reont talvoudegezhioù. En tu dehoù e vez enkorfet ar pec'hedoù (ar paotr hag ar plac'h a enkorf al luksur) hag ar c'houzañv (ar plac'h a enkorf ar c'hañv). Pal pennañ Dali e oa difenn Katalonia en ur lavaret e oa Perpignan kreiz ar bed pe en ur gomz eus driv ar c'hevandirioù en ur lavaret a oa a-drugarez da Berpignan ma ne oa ket deuet Spagn da vezañ un enezenn (ma vije deuet Bro-Spagn da vezañ un enezenn ne vefe ket deus Katalonia).

Keñveriañ gant oberennoù all
Ar mor a weler e traoñ an oberenn. C'hoant en doa Dali da dresañ port Lligat, evel en deus treset e-barzh an darn vrasañ eus e oberennoù. Ar C'hrist a veze alies e-barzh taolennoù Dali : La Cène (1955), Corpus hypercubus (1954), Cœur sacré de Jésus (1962) ha Christ de Saint Jean de la Croix (1952).

Rummad:Livadurioù Salvador Dalí